Oficiālais Vēstnesis L 022 , 25/01/2003 Lpp. 0028 - 0030



Komisijas Direktīva 2003/7/EK (2003. gada 24. janvāris), ar ko groza atļaujas nosacījumus kantaksantīna izmanotošanai barībā saskaņā ar Padomes Direktīvu 70/524/EEK (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Regulu (EK) Nr. 1756/2002 [2], un jo īpaši tās 9.r pantu, tā kā: (1) Direktīvā 70/524/EEK piedevu kantaksantīnu atļāva izmantot ar zināmiem nosacījumiem. (2) Pārtikas zinātniskā komiteja (SCF) 1997. gadā secināja, ka attiecībā uz cilvēkiem kantaksantīna pieļaujamo dienas devu (ADI) var noteikt kā 0,03 mg/kg ķermeņa masas. (3) Ņemot vērā SCF pārskatīto pieļaujamo dienas devu, Dzīvnieku ēdināšanas zinātniskā komiteja (SCAN) pārskatīja kantaksantīna līmeni lašveidīgajiem, broileriem un dējējvistām paredzētajā barībā, lai garantētu patērētāju drošību; SCAN apliecināja, ka patērētāju drošību var garantēt, nosakot maksimālo pieļaujamo kantaksantīna koncentrāciju 25 mg/kg lašveidīgajiem un broileriem paredzētajā barībā un 8 mg/kg dējējvistām paredzētajā barībā. (4) Ir jāgroza esošās kantaksantīna izmantošanas atļaujas, lai nodrošinātu labāku patērētāju veselības aizsardzību. (5) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO DIREKTĪVU. 1. pants Atļaujas nosacījumus kantaksantīna (E 161g) izmantošanai barībā groza atbilstoši šīs direktīvas pielikumam. 2. pants Dalībvalstīs stājas spēkā normatīvie un administratīvie akti, kas vajadzīgi, lai līdz 2003. gada 1. septembrim izpildītu šīs direktīvas prasības. Dalībvalstis par to tūlīt informē Komisiju. Dalībvalstis piemēro minētos noteikumus no 2003. gada 1. decembra. Kad dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka procedūru, saskaņā ar kuru izdarāma šāda atsauce. Dalībvalstis dara zināmus Komisijai savu tiesību aktu noteikumus, ko tās pieņem jomā, uz kuru attiecas šī direktīva. 3. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Briselē, 2003. gada 24. janvārī Komisijas vārdā — Komisijas loceklis David Byrne [1] OV L 270, 14.12.1970., 1. lpp. [2] OV L 265, 3.10.2002., 1. lpp. -------------------------------------------------- PIELIKUMS EK Nr. | Piedeva | Ķīmiskā formula, apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas derīguma termiņš | mg/kg kompleksās barības | mg/kg kompleksās barības | Krāsvielas, tostarp pigmenti 1.Karotinoīdi un ksantofilīni E161g | Kantaksantīns | C40H52O2 | Mājputni, izņemot dējējvistas | — | — | 25 | Kantaksantīna maisījums ar citiem karotinīdiem un ksantofilīniem ir atļauts, ja maisījuma kopējā koncentrācija nepārsniedz 80 mg/kg kompleksās barības | Beztermiņa | Dējējvistas | | | 8 | Kantaksantīna maisījums ar citiem karotinīdiem un ksantofilīniem ir atļauts, ja maisījuma kopējā koncentrācija nepārsniedz 80 mg/kg kompleksās barības | Beztermiņa | Laši, foreles | — | — | 25 | Atļauts lietot no sešu mēnešu vecuma. Kantaksantīna maisījums ar astaksantīnu ir atļauts, ja maisījuma kopējā koncentrācija nepārsniedz 100 mg/kg kompleksās barības | Beztermiņa | Suņi, kaķi un dekoratīvās zivis | — | — | — | — | Beztermiņa | | 3.Krāsvielas, ko Kopienas noteikumi atļauj izmantot par pārtikas krāsvielām, izņemot patentzilo V, skābo briljantzaļo BS un kantaksantīnu | — | Visas dzīvnieku sugas vai kategorijas, izņemot suņus un kaķus | — | — | — | Atļauts lietot dzīvnieku barībā vienīgi tādos produktos, ko iegūst, pārstrādājot: i)pārtikas atkritumproduktus vaiii)citas pamata izejvielas, izņemot graudaugus un maniokas miltus, ko denaturē ar šo krāsvielu palīdzību vai krāso tehniskās sagatavošanas gaitā, lai nodrošinātu vajadzīgo identifikāciju ražošanas laikā | Beztermiņa | | Suņi | — | — | — | | Beztermiņa | | Kaķi | — | — | — | | Beztermiņa | | 3.1.3.1 Kantaksantīns, ko Kopienas noteikumi atļauj izmantot par pārtikas krāsvielu | | Visas dzīvnieku sugas vai kategorijas, izņemot mājputnus, lašus, foreles, suņus un kaķus | — | — | — | Atļauts lietot dzīvnieku barībā vienīgi tādos produktos, ko iegūst, pārstrādājot: (i)pārtikas atkritumproduktus vai(ii)citas pamata izejvielas, izņemot graudaugus un maniokas miltus, ko denaturē ar šo krāsvielu palīdzību vai krāso tehniskās sagatavošanas gaitā, lai nodrošinātu vajadzīgo identifikāciju ražošanas laikā | Beztermiņa | | | Suņi | — | — | — | — | Beztermiņa | | | Kaķi | — | — | — | — | Beztermiņa | | | Mājputni, izņemot dējējvistas, laši, foreles | | | 25 | Atļauts lietot dzīvnieku barībā vienīgi tādos produktos, ko iegūst, pārstrādājot: (i)ipārtikas atkritumproduktus vai(ii)citas pamata izejvielas, izņemot graudaugus un maniokas miltus, ko denaturē ar šo krāsvielu palīdzību vai krāso tehniskās sagatavošanas gaitā, lai nodrošinātu vajadzīgo identifikāciju ražošanas laikā | Beztermiņa | | | Dējējvistas | | | 8 | Atļauts lietot dzīvnieku barībā vienīgi tādos produktos, ko iegūst, pārstrādājot: (i)pārtikas atkritumproduktus vai(ii)citas pamata izejvielas, izņemot graudaugus un maniokas miltus, ko denaturē ar šo krāsvielu palīdzību vai krāso tehniskās sagatavošanas gaitā, lai nodrošinātu vajadzīgo identifikāciju ražošanas laikā | Beztermiņa | --------------------------------------------------